b"\n_START_ARTICLE_\nSant Miquel Arc\xc3\xa0ngel de Granyena\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia parroquial de planta basilical de tres naus; la central m\xc3\xa9s alta i coberta amb volta de can\xc3\xb3 amb llunetes i les laterals, d'aresta. Estan separades per pilastres amb capitells for\xc3\xa7a ornamentats, amb volutes, fulles d'acant i vinya i una cornisa motllurada. L'absis \xc3\xa9s poligonal. Als murs laterals i finestrals abunden els motius decoratius barrocs com la rocalla i els putti ._NEWLINE_La fa\xc3\xa7ana principal t\xc3\xa9 la porta flanquejada per columnetes adossades que suporten un front\xc3\xb3 fictici coronat per un n\xc3\xadnxol amb la imatge del sant al que es dedica l'esgl\xc3\xa9sia, en aquest cas, l'arc\xc3\xa0ngel Sant Miquel. La fa\xc3\xa7ana acaba amb una forma ondulant. Tamb\xc3\xa9 a la zona dels peus, a la dreta, es troba el campanar; de base quadrada amb cos superior octogonal, les seves cares estan separades per columnes adossades._NEWLINE_A l'absis es troba una imatge central de fusta. Tamb\xc3\xa9 hi ha altres imatges laterals, algunes sense altar. Destaca la capella del baptisme, sota l'arcada, als peus de l'esgl\xc3\xa9sia, on hi ha pintures al\xc2\xb7leg\xc3\xb2riques i altres temes florals.\n_START_SECTION_\nHist\xc3\xb2ria\n_START_PARAGRAPH_\nL'altar neocl\xc3\xa0ssic, avui desaparegut, era obra de l'escultor Corsell\xc3\xa9s. Sota l'altar hi ha sepultada Anna Maria de Kessel i Queralt, mare del senyor de Gomar. L'esgl\xc3\xa9sia fou restaurada i pintada als anys 80 del segle XX i la imatge de l'altar va ser feta als anys 70 del mateix segle."